\_\_\_\_\_\_\_\_\_\_\_\_\_, \_\_\_\_\_\_\_\_\_\_\_, \_\_\_\_\_\_\_\_\_\_\_, OIB: \_\_\_\_\_\_\_\_\_\_,
(u daljnjem tekstu: Podržavatelj)

i

AZRRI – Agencija za ruralni razvoj Istre d.o.o. Pazin,
sa sjedištem u Pazinu, Ulica prof. Tugomila Ujčića 1, OIB 90943600495, zastupana po direktoru Igoru Merliću,
(u daljnjem tekstu: Primatelj)

zaključuju dana \_\_\_\_\_\_\_\_\_\_\_ godine sljedeći

UGOVOR O DONACIJI

za provedbu programa „Naša istarska koza – La nostra capra istriana“

OPĆE OBVEZE

Članak 1.

Ovim Ugovorom Podržavatelj i Primatelj uređuju međusobna prava i obveze u izvršavanju donacije koja je predmet ovog Ugovora.

Predmet Ugovora o donaciji financijskih sredstava (u daljnjem tekstu: Ugovor) je donacija financijskih sredstava za projekt/program pod nazivom „Naša istarska koza – La nostra capra istriana“, koji će se provoditi u \_\_\_\_\_\_\_\_\_ godini.

Donacija se daje dobrovoljno i bez ograničenja iznosa, a točan iznos određen je u članku 13. ovog Ugovora.

Primatelj provodi projekt/program s dužnom pažnjom, učinkovito i transparentno, sukladno najboljoj praksi na danom području i u skladu s Ugovorom, koristeći sva potrebna financijska, ljudska i materijalna sredstva za cjelovitu provedbu projekta/programa.

Primatelj i Podržavatelj jedine su strane Ugovora.

Primatelj je odgovoran Podržavatelju za provođenje projekta/programa u skladu s uvjetima Ugovora.

OBVEZA DOSTAVLJANJA PODATAKA, FINANCIJSKIH I OPISNIH IZVJEŠTAJA

Članak 2.

Primatelj je dužan dostaviti Podržavatelju sve potrebne podatke o provođenju projekta/programa.

Radi kontrole namjenskog korištenja dodijeljenih sredstava, Primatelj je dužan dostaviti dokaz o namjenskom korištenju sredstava za tekuću godinu, u obliku godišnjeg pisanog izvještaja o izvršenju projekta/programa, najkasnije do kraja veljače iduće poslovne godine.

Podržavatelj može, tijekom trajanja projekta/programa, od Primatelja zahtijevati dodatne podatke o njegovom provođenju.

ODGOVORNOST UGOVORNIH STRANA

Članak 3.

Podržavatelj ne odgovara za štetu nastalu u odnosu na osoblje ili imovinu Primatelja tijekom provedbe ili slijedom posljedica projekta/programa, te ne može prihvatiti potraživanje za nadoknadom ili povećanjem iznosa plaćanja vezano uz takve štete ili povrede.

Primatelj je isključivo odgovoran trećim stranama, uključujući odgovornost za nastale štete ili povrede bilo koje vrste tijekom provedbe ili slijedom posljedica projekta/programa.

Primatelj ne može na Podržavatelja prenijeti odgovornost, odnosno obvezu naknade štete koja proistječe iz potraživanja ili akcija poduzetih kao posljedica kršenja pravila ili propisa od strane Primatelja ili njegovih zaposlenika, ili pojedinaca za koje su ti zaposlenici odgovorni, ili kao posljedica kršenja prava treće strane.

UVJETI FINANCIRANJA

Članak 4.

Podržavatelj donira sredstva općenito u korist cijelog projekta/programa „Naša istarska koza – La nostra capra istriana“.

Primatelj jamči da će sva donirana sredstva biti utrošena u skladu s planom i zadacima za uzgoj i očuvanje istarske koze u tekućoj godini.

JAVNOST I VIDLJIVOST

Članak 5.

Primatelj mora poduzeti sve potrebne mjere da objavi činjenicu da su se sve aktivnosti iz projekta/programa „Naša istarska koza – La nostra capra istriana“ financirale ili sufinancirale sredstvima Podržavatelja.

VLASNIŠTVO, KORIŠTENJE REZULTATA I OPREME

Članak 6.

Vlasništvo i prava intelektualnog vlasništva nad rezultatima projekta/programa, izvješćima i drugim dokumentima vezanim uz njih pripadaju Primatelju.

Vlasnik opreme nabavljene iz financijskih potpora za provedbu projekta/programa je Primatelj, osim ako se posebnom odlukom vlasništvo opreme ne prenosi na partnera ili krajnje korisnike projekta/programa.

PRAĆENJE I VREDNOVANJE PROJEKTA/PROGRAMA

Članak 7.

Primatelj te partneri i krajnji korisnici tijekom trajanja projekta/programa obvezni su se pridržavati Pravilnika o uvjetima za odabir korisnika sredstava Centra za očuvanje istarske koze „Naša istarska koza – La nostra capra istriana“ te o pravima i obvezama korisnika tih sredstava.

IZMJENE I DOPUNE UGOVORA

Članak 8.

Za vrijeme trajanja Ugovora mogu se mijenjati i dopunjavati odredbe Ugovora kojima se ne utječe na cilj projekta/programa. Sve izmjene i dopune Ugovora, uključujući i dodatke, moraju biti u pisanom obliku.

Ako izmjene i dopune predlaže Primatelj, obvezan je zahtjev dostaviti Podržavatelju najmanje 60 dana prije provođenja radnje koja je predmet izmjene, osim u slučaju postojanja posebnih okolnosti koje Podržavatelj prihvati.

PRIJENOS PRAVA

Članak 9.

Ugovor i sva plaćanja povezana s njim ne mogu se prenositi na treću stranu bez prethodne pisane suglasnosti Podržavatelja.

PROVEDBENO RAZDOBLJE, OBUSTAVA I VIŠA SILA

Članak 10.

Provedbeno razdoblje projekta/programa traje najviše do isteka kalendarske godine.

Primatelj može obustaviti provedbu cjelokupnog ili dijela projekta/programa ukoliko okolnosti (prije svega viša sila) ozbiljno otežavaju ili ugrožavaju njegovo provođenje, uz obvezu da bez odlaganja pismeno obavijesti Podržavatelja.

RASKID UGOVORA

Članak 11.

Ako jedna ugovorna strana smatra da se Ugovor više ne može provoditi na ugovoren način u skladu s ciljevima i planiranim aktivnostima, o tome će se savjetovati s drugom stranom.

Ukoliko ne dođe do dogovora, bilo koja strana može dva mjeseca unaprijed, u pisanom obliku, raskinuti Ugovor.

U slučaju raskida, Podržavatelj može zatražiti povrat neiskorištenih sredstava, prethodno omogućivši Primatelju da dostavi obrazloženje.

PRIMJENA PROPISA I RJEŠAVANJE SPOROVA

Članak 12.

Na Ugovor se primjenjuju odredbe Zakona o obveznim odnosima i hrvatsko pravo.

U slučaju spora vezanog uz provedbu Ugovora, strane će ga pokušati riješiti mirnim putem, a ako to nije moguće, nadležan je stvarno nadležni sud u Pazinu.

PLAĆANJE I MODELI PLAĆANJA

Članak 13.

Podržavatelj se obvezuje doznačiti Primatelju sredstva iz članka 1. ovog Ugovora jednokratno u ukupnom iznosu od \_\_\_\_\_\_\_\_\_ EUR (slovima: \_\_\_\_\_\_\_\_\_\_\_\_\_\_\_\_\_\_\_\_) na IBAN Primatelja: \_\_\_\_\_\_\_\_\_\_ otvoren kod \_\_\_\_\_\_\_\_\_\_.

RAČUNI, TEHNIČKE I FINANCIJSKE PROVJERE

Članak 14.

Primatelj će voditi precizne i redovite evidencije vezane uz provođenje projekta/programa, koristeći odgovarajuće računovodstvene sustave, sukladno propisima o računovodstvu neprofitnih organizacija.

Svi dokumenti vezani uz projekt/program moraju biti lako dostupni i arhivirani na način koji omogućuje jednostavan pregled.

ZAVRŠNE ODREDBE

Članak 15.

Ovaj Ugovor sastavljen je u četiri (4) istovjetna primjerka, od kojih svaka ugovorna strana zadržava po dva (2) primjerka.

Ugovor stupa na snagu danom potpisivanja.

PODRŽAVATELJ: PRIMATELJ:

 \_\_\_\_\_\_\_\_\_\_\_\_\_\_\_\_\_\_\_\_\_ AZRRI d.o.o. Pazin

Igor Merlić / direktor

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_